Komission kertomus neuvostolle henkilöstösääntöjen liitteen X soveltamisesta (5 päivänä lokakuuta 1987 annettu neuvoston asetus Euratom, EHTY, ETY N:o 3019/1987) Vuosi 2003 /* KOM/2004/0588 lopull. */





Komission kertomus neuvostolle henkilöstösääntöjen liitteen X soveltamisesta (5 päivänä lokakuuta 1987 annettu neuvoston asetus Euratom, EHTY, ETY N:o 3019/1987) Vuosi 2003 JOHDANTO Henkilöstösääntöjen 101 a artiklan mukaisesti liitteessä X määrätään kolmannessa maassa työskenteleviin virkamiehiin sovellettavista erityisistä poikkeusmääräyksistä, sanotun kuitenkaan rajoittamatta henkilöstösääntöjen muiden määräysten soveltamista. Henkilöstösääntöjen liitteessä X olevan 14 artiklan mukaan "komissio esittää neuvostolle vuosittain kertomuksen tämän liitteen soveltamisesta ja erityisesti 10 artiklan mukaisesti vahvistettavasta elinolosuhdekorvauksen määrästä". Komissio on laatinut 1. tammikuuta 1988 lähtien kolmetoista kertomusta. Ne koskevat seuraavia ajanjaksoja: lokakuu 1987-joulukuu 1988, 1989, 1990-1991, 1992, 1993, 1994, 1995, 1996, 1997-1998, 1999, 2000, 2001 ja 2002. 1 LUKU: YLEISET MÄÄRÄYKSET 1 artikla: Palvelukseen ottaminen Ulkomaanedustuksen palveluksessa oli 31. joulukuuta 2002 yhteensä 853 virkamiestä (mukaan luettuina 21 muiden pääosastojen kuin ulkosuhteiden pääosaston luovuttamaa virkaa, yksi Euroopan jälleenrakennusvirastoon siirretty jäädytetty virka, ja viisi "kiertävää" (floaters) virkaa). Sisäisen hajauttamisen osana virkoja lisättiin 100 ja työtehtävien lopullisen päättymisen vuoksi niitä vähennettiin kaksi eli kokonaisvahvuus vuoden 2003 lopussa oli 951 virkaa. Näistä viroista 833 oli lähetystöissä 31. joulukuuta 2003. On syytä mainita, että sisäisen hajauttamisen kolmanteen vaiheeseen, joka koskee pääasiassa AKT-maita, sisältyy suuri määrä vaikeita asemapaikkoja, joihin ei ole paljon hakijoita. Sisäisen hajauttamisen kolmannen vaiheen 100 toimeen oli 31. joulukuuta 2003 palkattu 43 virkamiestä ja 25:tä oltiin ottamassa palvelukseen. Komission ulkopuolelta otettiin palvelukseen useita henkilöitä tai käynnistettiin palvelukseenottomenettely: 22 sisäisen hajauttamisen kolmannen vaiheen virkoihin ja 12 toisen vaiheen virkoihin. Näistä 34 hakijasta 33 valittiin kilpailun KOM/A/6/01 varallaololuettelosta. 2 artikla: Liikkuvuus Virkamieskierto Vuonna 2003 virkamieskierrossa oli mukana 140 urakiertoluetteloon merkittyä virkamiestä (175 virkamiestä vuonna 2002), joista - 40 siirtyi lähetystöstä toiseen (76 vuonna 2002), - 65 siirtyi lähetystöstä päätoimipaikkaan (63 vuonna 2002), - seitsemän virkasuhde päättyi (15 vuonna 2002), - 28 virkamiestä jäi asemapaikkaansa (21 vuonna 2002). Periaatetta, jonka mukaan virkamiesten on toimittava vuoroin lähetystössä vuoroin päätoimipaikassa, on noudatettu seuraavasti: - 65 siirtyi lähetystöstä päätoimipaikkaan (63 vuonna 2002), ja - 63 siirtyi päätoimipaikasta lähetystöön (67 vuonna 2002). Vuonna 2003 tapahtui siis yhteensä 175 siirtoa (221 vuonna 2002). Henkilöstön uudelleenjärjestelyt Uudelleenjärjestely koski seuraavia kuutta virkaa: - kaksi hallintopäällikön virkaa (Singapore ja Pariisi) muutettiin floater-viroiksi (virkamiehet on sijoitettu päätoimipaikkaan, mutta he antavat hätäapua vaikeuksissa oleville lähetystöille), - kaksi sisäistä muutosta (rahoitus- ja sopimustyösuhteiden ura-alueen vaihtaminen Bulgariassa ja Chilessä), - yksi B-virka siirrettiin Kongon demokraattisesta tasavallasta Jordaniaan, - yksi lähetystön päällikön sihteerin virka siirrettiin Kroatiasta Guyanan alueelliseen edustustoon. 3 artikla: Henkilökierto Vuonna 2003 henkilökiertopäätökset koskivat 52:ta ulkomaanedustuksen virkamiestä, jotka määrättiin uudelleen päätoimipaikkaan ulkosuhteista vastaaviin pääosastoihin ja niiden yksiköihin. 2 LUKU: VELVOLLISUUDET 4 artikla: Tehtävien hoitaminen asemapaikassa Tähän artiklaan ei liity huomautuksia. 5 artikla: Asunto Vuonna 2003 ulkosuhteiden pääosasto jatkoi työtään kolmansiin maihin sovellettavien asumisstandardien määrittelemiseksi, jotta hallinnollista vastuuta voitaisiin siirtää lähetystöihin. Uusia standardeja hyväksyttiinkin 21 vuonna 2003. Loput 14 esitettiin talousarviopääosastolle hyväksyttäviksi. 3 LUKU: TYÖEHDOT 6, 7 ja 9 artikla: Vuosilomat Kolmansissa maissa toimivat virkamiehet pyrkivät käyttämään lomaoikeutensa sekä vähentämään merkittäviä lomien siirtoja ja siten noudattamaan päätoimipaikan suosituksia. On kuitenkin otettava huomioon, että sisäinen ja hallinnollinen hajauttaminen ovat lisänneet työtaakkaa, vaikka niihin onkin liittynyt työntekijöiden lisäys, eivätkä jotkut virkamiehet ole voineet pitää haluamiansa vapaapäiviä. Jäljempänä olevasta taulukosta käy ilmi, että yli 14 vuorokauden lomasiirtoja on prosentuaalisesti lähes yhtä paljon kuin edellisellä varainhoitovuodella (nyt 42 prosenttia ja ennen 41 prosenttia) samoin 36-70 päivän siirtoja, joita on edelleen kuusi prosenttia. >TAULUKON PAIKKA> Lisäksi on korostettava, että enintään 35 työpäivää koskevien lomasiirtojen hyväksyminen hajautettiin vuonna 2003 lähetystön päälliköiden tasolle. 8 artikla ja 9 artiklan 2 kohta: Poikkeuksellisen virkistysloman myöntäminen Tavanomaisen käytännön mukaisesti komissio päätti 6. helmikuuta 2003 myöntää poikkeuksellisia virkistyslomia varainhoitovuodeksi 2003 vain niihin asemapaikkoihin, joissa elinolot ovat "erityisen vaikeat" - myöntämisperusteena käytetään elinolosuhdekorvauksen vuosittaisia määrittelykriteerejä - ja kriisialueiksi julistettuihin paikkoihin. Liitteessä X olevassa 8 artiklassa määriteltyjä ehtoja täsmällisesti soveltamalla kyseisen oikeuden piiriin luettiin kuuluvaksi 24 asemapaikkaa vuonna 2003 (ks. liite I) kun niitä vuonna 2002 oli 28. Kriisialueille lomaoikeus myönnetään kriisin tosiasialliseen kestoon suhteutettuna. 4 LUKU: PALKKAUS JA SOSIAALISET EDUT 1 JAKSO: PALKKAUS JA PERHELISÄT 10 artiklan 1 kohta: Elinolosuhdekorvaus Komissio vahvisti 11. joulukuuta 2002 elinolosuhdekorvauksen määrät varainhoitovuodeksi 2003 liitteessä II olevassa taulukossa esitetyn mukaisesti (kolme korotusta: Salomonsaaret 25 prosentista 35 prosenttiin, Israel (Tel Aviv) ja Syyria 15 prosentista 20 prosenttiin). 10 artiklan 2 kohta: Lisäkorvaus Vuonna 2003 komission päätöksillä maksettiin lisäkorvausta virkamiehille, joiden asemapaikka oli seuraavissa maissa: >TAULUKON PAIKKA> 11 ja 12 artikla: Palkanmaksua koskevat yksityiskohtaiset säännöt Vuonna 2003 virkamiehille maksettujen palkkojen maksuvaluuttojen prosenttijakauma oli seuraava: - Virkamiehistä 79 prosenttia valitsi palkkansa euroina henkilöstösääntöjen liitteessä X olevan 11 artiklan mukaisesti. - Virkamiehistä 15 prosenttia pyysi osan palkastaan paikallisena valuuttana. Heistä 61 prosenttia pyysi palkastaan paikallisena valuuttana liitteessä X olevan 12 artiklan soveltamista koskevissa sisäisissä ohjeissa vahvistetun enimmäismäärän (80 prosenttia), ja loput halusivat palkastaan 15-78 prosenttia paikallisena valuuttana. - Japanissa enimmäismäärä oli vuoden 2003 marraskuuhun edelleen 90 prosenttia henkilöstösääntöjen liitteessä X olevan 12 artiklan soveltamista koskevien sisäisten ohjeiden 1 artiklan 2 kohdan mukaisesti. - K2-yksikön tekemän selvityksen mukaan olosuhteet, joihin 90 prosentin poikkeus perustui, olivat muuttuneet, joten määrä vähennettiin 80 prosenttiin joulukuusta 2003. - Kuusi prosenttia henkilöstöstä (Angolassa, Georgiassa, Kazakstanissa, Kongon demokraattisessa tasavallassa, Venäjällä ja Ukrainassa) pyysi asianmukaisten tositteiden perusteella osan palkastaan muuna kuin asemamaan valuuttana henkilöstösääntöjen liitteessä X olevan 12 artiklan toisen kohdan mukaisesti. 13 artikla: Korjauskertoimet Neuvosto antoi 23. heinäkuuta 2003 asetuksen (EY, Euratom) N:o 1338/2003 [1] [1] EYVL L 189, 29.7.2003, s. 1. 1. päivästä tammikuuta 2003 sovellettavista korjauskertoimista ja 9. tammikuuta 2004 asetuksen (EY, Euratom) N:o 64/2004 [2] 1 päivästä heinäkuuta 2003 sovellettavista korjauskertoimista. [2] EYVL L 10, 16.1.2004, s. 1. Lisäksi komissio hyväksyi 20. marraskuuta 2003 päätöksen [3] kolmansiin maihin osoitettujen Euroopan yhteisöjen virkamiesten palkkoihin 1. päivästä helmikuuta, [3] EYVL L 308, 25.11.2003, s. 25. 1. päivästä maaliskuuta, 1. päivästä huhtikuuta, 1. päivästä toukokuuta ja 1. päivästä kesäkuuta 2003 sovellettavista korjauskertoimista. Vuonna 2003 käytiin kahdenvälisiä keskusteluja ulkosuhteiden pääosaston toimivaltaisten yksiköitten ja Eurostatin välillä korjauskertoimien laskumenettelyjen tarkistuksesta kustannushyötysuhteen parantamiseksi tulevaisuudessa. Ratkaisuksi löydettiin menetelmä, joka toisaalta parantaa korjauskerrointen ajallista seurantaa maissa, joissa elinkustannukset ovat suhteellisen korkeat (tämä vähentää kalliimpien maantieteellisten vertailujen tiheyttä) ja toisaalta hyödyntää luotettavia vaihtoehtoisia lähteitä (esim. YK) korjauskerrointen seurannassa maissa, joissa elinkustannukset ovat rakenteellisesti Brysselin kustannuksia alhaisempia (tästä saadaan myöhemmin säästöjä). 15 artikla: Koulutuslisät Koulutuslisiä maksettiin vuosina 2002-2003 kaikkiaan 4 371 421,80 euroa. Jos lasten koulutusmenot olivat erityisen korkeat, virkamiesten oli yhä mahdollista saada osa koulutuslisistä ennakkoon. Lukuvuodesta 2002-2003 ennakkoina maksetut määrät tasattiin annetuissa määräajoissa. Aikaisempien vuosien tapaan komissio antoi jenin korkean vaihtokurssin vuoksi niille Japanissa toimiville virkamiehille, joiden lapset kävivät siellä kansainvälistä koulua, luvan ylittää lukuvuotta 2002-2003 koskevien korvausten vuosittaisen enimmäismäärän. Koulumaksujen kallistuminen yleisesti inflaatiota enemmän ja erittäin korkeat koulumaksut joissakin lähetystöissä, erityisesti Washingtonissa ja New Yorkissa, johtivat siihen, että komissio hyväksyi enimmäismäärien ylityksiä. Kyseiset ylitykset sallittiin kuitenkin poikkeuksellisesti ja vain silloin, kun lapset seurasivat opetusta asemapaikan kansainvälisessä koulussa, jossa voi suorittaa eurooppalaisen tai kansainvälisen ylioppilastutkinnon kuten ranskalaisessa koulussa (Lycée français), englantilaisessa koulussa (British School), saksalaisessa koulussa (Deutsche Schule) tai amerikkalaisessa/kansainvälisessä koulussa. Kuten edellisenäkin vuonna perusteena lapsen ilmoittamiseksi näihin kouluihin piti olla lapsen koulunkäynnin jatkuvuuden varmistaminen. Tästä johtuen ja opintojen jatkuvuutta koskevan periaatteen mukaisesti neljälle henkilökierrossa mukana olevalle virkamiehelle sallittiin myös enimmäismäärän ylitys lukuvuonna 2002-2003. Enimmäismäärän ylitykset lukuvuonna 2002-2003 (Japani mukaan luettuna) olivat yhteensä 245 441,10 euroa. On syytä täsmentää, että koulutuslisään liittyvien budjettimenojen kasvu vastaa käsiteltävien tapausten jatkuvaa lisääntymistä. 16 artikla: Asettautumis- ja jälleenasettautumiskorvaus Asettautumis- ja jälleenasettautumiskorvauksia (koskee tehtävänsä lopullisesti jättäviä virkamiehiä) maksettiin vuonna 2003 yhteensä 2 766 468,64 euroa (3 011 812,79 euroa vuonna 2002). Kokonaissumma jakautui seuraavasti: * Asettautumiskorvaus - 2 141 125,32 euroa pankkitileille Belgiassa ja - 475 306,73 euroa paikallisena valuuttana korjauskerrointa soveltaen. * Jälleenasettautumiskorvaus - 95 069,29 euroa (korjauskerroin mukaan lukien) euroina maksetut korvaukset, - 54 967,30 euroa (korjauskerroin mukaan lukien) muina valuuttoina maksetut korvaukset. 2 JAKSO: KULUJEN KORVAAMISTA KOSKEVAT SÄÄNNÖT 17 artikla: Irtaimiston muutosta aiheutuneiden kulujen ja todellisten asettautumiskulujen korvaaminen virkamiehelle, jolla ei ole enää toimielimen hänen käyttöönsä antamaa kalustettua asuntoa samassa asemapaikassa Artiklaa ei sovellettu vuonna 2003. 18 artikla: Tilapäinen asunto Vuonna 2003 tehtiin 270 tilapäisen asunnon myöntämispäätöstä (187 päätöstä vuonna 1998, 163 vuonna 1999, 195 vuonna 2000, 184 vuonna 2001 ja 318 vuonna 2002). 19 artikla: Virka-auto/kilometrikorvaus Vuodelta 1996 peräisin olevia ja vuonna 1998 tarkistettuja ajoneuvon käyttöä koskevia sääntöjä sovelletaan edelleen odotettaessa viimeisteltävinä olevien uusien autokantaa koskevien sääntöjen hyväksymistä. Kilometrikorvaus on pysynyt muuttumattomana (0,26 euroa/km ja maastoautot 0,36 euroa/km). 20 artikla: Virkistyslomista aiheutuvat matkakulut Virkistyslomista aiheutuvat matkakulut korvattiin asemapaikan ja komission määräämän virkistyslomapaikan välisiltä matkoilta. Jos virkamies viettää virkistyslomansa jossakin muualla, kulut korvataan vain komission määräämän paikan kulujen mukaisesti. Vuonna 2003 kulut olivat 577 569 euroa. 21 artikla: Henkilökohtaisten tavaroiden kuljetuksesta, muutosta ja irtaimen omaisuuden varastoinnista aiheutuvien kulujen korvaaminen Vuonna 2003 toteutettiin 331 muuttoa (266 muuttoa vuonna 1998, 237 vuonna 1999, 278 vuonna 2000, 324 vuonna 2001 ja 358 vuonna 2002) vuonna 1997 tarkistettujen ja vuodesta 1998 sovellettujen henkilökohtaisten tavaroiden muuttoa koskevien sääntöjen perusteella. 23 artikla: Vuokran korvaaminen siinä tapauksessa, että virkamiehellä ei ole toimielimen hänen käyttöönsä antamaa asuntoa Henkilöstösääntöjen 23 artiklaa sovellettiin 40 tapaukseen vuonna 2003 (10 tapausta vuonna 1999, 8 vuonna 2000, 7 vuonna 2001 ja 31 tapausta vuonna 2002). 3 JAKSO: SOSIAALITURVA 24 artiklan 3 kohta: Terveyssyistä tapahtuva kotiinkuljetus kiireellisissä tai erittäin kiireellisissä tilanteissa Vuonna 2003 työterveyshuolto antoi luvan 33:een terveyssyistä tapahtuvaan kotiinkuljetukseen, joista 27 oli kiireellistä ja kuusi erittäin kiireellistä tilannetta. Lentosairaankuljetuksesta vastaavan SOS Air Ambulancen vuosimaksu vuodeksi 2003 oli 15 525 euroa. 25 artikla: Virkamiesten oikeudenomistajien tapaturmavakuutus Vuonna 2003 esitettiin viisi virkamiesten oikeudenomistajien tapaturmavakuutukseen liittyvää korvaushakemusta. LIITE I VIRKISTYSLOMAOIKEUDESTA PÄÄTTÄMINEN (liitteessä X oleva 8 artikla) Voimaantulopäivä: 1. tammikuuta 2003 >TAULUKON PAIKKA> LIITE II ASEMAPAIKAT JA ELINOLOSUHDEKORVAUKSEN MÄÄRÄT (liitteessä X oleva 10 artikla) Voimaantulopäivä: 1. tammikuuta 2003 >TAULUKON PAIKKA>